
ŠTA JE TO SALIJEVANJE STRAVE ?


* 
* 
* 
* 
* 
* 
* 

 
Sve što trebate znati o opasnosti salijevanja strave

Salijevanje strave je pagansko ***[vjerovanje](https://pitajucene.com/search/vjerova/questions/ "Pretraži pitanja o vjerovanju")*** i nema utemeljenja u šerijatu. Ne spominje se da je tako nešto postojalo u praksi Allahovog Poslanika, sallallahu alejhi we sellem, niti u praksi prvih generacija muslimana. Kod njih je postojala ***[rukja](https://pitajucene.com/search/rukja/questions/ "Pretraži pitanja o rukji")*** (odučavanje), koja ima utemeljenje u šerijatu. Prema tome, salijevanje strave i tome slično je zabranjeno (***[haram](https://pitajucene.com/search/haram/questions/ "Pretraži pitanja o haramu")***). ***[Islam](https://pitajucene.com/search/islam/questions/ "Pretraži pitanja o Islamu")*** je čista ***[vjera](https://pitajucene.com/search/vjera/questions/ "Pretraži pitanja o vjeri")***, a vjernik musliman i muslimanka se u svemu oslanjaju na Milostivog Gospodara Allaha s.w.t. i kod Njega traže pomoć i zaštitu. Svakako da sam način izljevanja strave je diskutabilan i ima u sebi odredenu dozu da nazovemo „magije“ (izljevanje olova i sl. pa se na osnovu oblika olova govori o prošlosti a čak i o budućnosti), te je sve to sigurno blisko haramu.


Uzimanje i nošenje olova sa sobom je takođe zabranjeno jer je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")*** sallallahu alejhi we sellem zabranio bilo kakvo nošenje nekakvih talismana, amuleta, te hamalija uz sebe. Allah je onaj koji te čuva i sa svojim iskrenim dovama i svojim namazima vjernik postaje jaka, čvrsta i stabilna osoba. Svakako je nedostatak vjere danas kod ljudi uzrokovao pojavu raznih devijacija i unošenjem neislamskog u život muslimana. Mnogi su potrošili pare i pare ne bi li našli sebi dermana-lijeka a zaboravili su na Allaha s.w.t. te da On Jedini daje lijek, daje i zdravlje i život i smrt. Često su i one osobe koje izljevaju stravu osobe koje ne praktikuju vjeru, a neko će možda reći da se uz izljevanje strave i uče neke ***[dove](https://pitajucene.com/search/dove/questions/ "Pretraži pitanja o dove")*** i sureta.


Treba znati da se to dvoje ne može spojiti. Ne možeš spojiti npr. magiju i učenje Kur’ana, ili npr. prizivanje duhova i učenje Kur’ana, već je Kur’ani Kerim lijek i milost za vjernike. Poznate su rukje koje je Poslanik a.s. učio iz Kur’ana te mnogi muslimani i muslimanke mogu sami sebi učiti iz Kur’ana, naravno uz oslonac na Allaha s.w.t. Obrati se Allahu s.w.t., otvori svoje srce u samoći i govori svome Stvoritelju sve što te mori, sve što te proganja, sve što te boli, obrati se Njemu: „Allahu moj samo se Tebi obraćam, samo od Tebe tražim pomoć, samo od Tebe tražim zaštitu, ako mi Ti ne pomogneš ko će mi drugi pomoći, ako me Ti ne zaštitiš, ko će me drugi zaštititi, evo ja, Tvoj griješni rob se Tebi obraćam, pomozi mi i otkloni od mene ovu moju nevolju itd…..” Otvori svoje srce, govori svome Stvoritelju. To je čist odnos između stvorenja i Stvoritelja.


Na pitanje odgovorio: prof. Jasmina Đanan  

Preuzeto sa stranice <http://www.n-um.com>


